Wir, Albr̄, von gots gnadn̄ hˀtzog ze Oͤsterˀ, ✳ ze Styrˀ ✳ und ze Kerndn̄, ✳ herr ze Chrein, uf der Marich und ze Portenowͤ, ✳ graf ze Habspurg ✳ und
ze Kybgͦ, ✳ lantgraf ze Obˀn Elsazze ✳ und hˀre ze Phirt, ✳ embieten allen christan menschen, die disen brief ✳ sehen oder hoͤrent lesen, ✳ nu und hie nach, unseˀn gruͤzz
und erkantnuͤzze, ✳ disˀ nachgeschribenˀ dinge. ✳ es zimt wol durchluͤchtigem adel ✳ und fùrstlichˀ chlarheit, geistlich zuͤcht ✳ und alle gotzhùser under sinem gewalt und
sundˀlich sinˀ vordeˀn und sin selbˀs stiftung, ✳ ze wirden̄ und mit sunderlichen friheiten und eren gnediklich ze bedenchen̄, dar umb, ✳ wan rilichˀ und seliger gedaͤchtnuzze,
die aller durchluchtigest frowͤ Elizabet von Kerndn, ✳ etzwennͤ Roͤmische kuniginn, ✳ unser liebe frowͤ und muͤtˀ, und nach ir ytzund, ✳ die hochgeborn, unser liebe swestˀ, ✳
frowͤ Agnes, wilunt kuniginn ze Ungˀen, ✳ mit gunst, hilf und willen unser ✳ und guͤtˀ gedaͤchtnuzze ✳ unsrˀ bruͤder, seligen, ✳ hˀtzog ze Oͤsterˀ, den got genade, ✳ gestiftet ✳
gebawͤn ✳ und bewidemt habent ✳ in unsˀm lande ze Ergowͤ, ✳ daz chlostˀ ze Kungsvelt, Sant Claren ordens, ✳ in Chostentzer bystuͦm, ✳ gote zelob ✳ und allen unseren
vordeˀn, ✳ unserˀ und unsˀr erben selen ze troste, ✳ so wizzen alle und besundˀ die, ✳ den ez ze wizzen durft geschicht, ✳ daz wir habn̄ angesehen und betrachtet, ✳ vlizziclichen ✳
der vorgen̄ unsˀr lieben froͤwen und muͤtˀ, seligen, ✳ und ouch ytzund ✳ der egenanten unsˀr swestˀ guͤten anvanch ✳ und begirlich̄n willen ✳ zuͦ dem obgenantem chloster,
den wir billich also erfùllen sullen und well̄n, daz dieselb ✳ ir ✳ und ouch unsˀr stift ✳ ufneͣm ✳ und sich mere ewiclich ✳ an guͦt und gemache und an aller wirdicheit ✳ und
an eren. ✳ und haben ouch wiͤr dar umb wizzenclich fuͤr unͤs ✳ und alle unsˀr nachkomen ✳ und erben nach guͤtˀ vorbetrachtung, ✳ recht und redlich, ✳ mit aller der ordenung, ✳ bescheidenheit und kraft, ✳ worten und geberden, ✳ die von recht ✳ oder von gewonheit ✳ darzuͦ gehoͤrent,✳ solich friheit und recht ✳ von besundˀen gnaden, gegeb̄n und
geben auch ewiclich mit disem brief, ✳ dem vorgenanten chloster und gotzhuͤs, ✳ alz hie nachgeschriben ist. ✳ dez ersten, ✳ daz die aͤptissinn ✳ und der convent ✳ dezselb̄n chlostˀs
ze Kungsvelt ✳ und ouch die Minren Bruͤder daselbs ✳ sull̄n ewiclich entlad̄n und uberhaben sin ✳ von unͤs ✳ und von allen unsˀn erben ✳ und nachkomen erster bett ✳ und aller
andrˀ bett, ✳ die unsrˀ vordˀn ✳ und wir ✳ untz her getan hab̄n ✳ und gewonlich haben gebeten ✳ zuͤ allen chlosteˀn und stiften ✳ in unsˀn landen, umb gotzgab̄n ze lihen̄, ✳ phruͤnde
ze gebn̄e, ✳ oder personen in iren orden ze emphahende, ✳ darumb wir noch unsˀr nachkomen ✳ si ✳ ewiclich niemer gebitten noch genoten sull̄n ✳ in dheinen weg. ✳ darnach daz
wir noch unsˀr nachkomen ✳ noch erbn̄ niemˀ dhein schatzstuͤr ✳ oder gewerf ✳ noch dheinˀly ander stewͤr oder dienst ✳ gevordˀn noch nemen sull̄n ✳ von dheinen lùten oder
guͤtˀen, ✳ die daz vorgen̄ chlostˀ ytzund hat ✳ oder her nach gewinnet, ane alle gevˀde. ✳ darnach daz dazselbe chlostˀ, die aptissinn und der convent ze Kungsvelt ✳ von uns, ✳
von unsˀn erb̄n ✳ oder nachkomen, ✳ von allen den unsˀn ✳ und von allermeniclich ✳ ledig und uberhebt sin sol ewiclich ✳ aller gastung und chost, ✳ menung, ✳ fuͦrung ✳ und schenkung
und gemeinlich aller der dienst, die unsˀr vordˀn ✳ und wir ✳ von recht ✳ oder gewonheit gehabt hab̄n, ✳ oder billich hab̄n sull̄n ✳ von andeˀn chlosteˀn in unsˀn landen. ✳ wir emphelhen ouch ernstlichen ✳ allen unsˀn erb̄n und ouch all̄n unsˀn ✳ und unsrˀ erb̄n amptluten, ✳ daz si daz vorgenant chlostˀ, die aptissinn und daz convent ze Kungsvelt, ✳ bei disen
friheiten und rechten ✳ und bei all̄n iren luͤten und guͤteˀn, ✳ schirmen vor allem gewalt un̄ ✳ unrecht. dise vorgenanten recht und friheit ✳ hab̄n wir von besundˀn gnaden ✳
mit vollem gewalt ✳ gesetzt ✳ und gegeb̄n ✳ fuͤr unͤs ✳ und unsˀr erb̄n.✳ und setzen und geben ouch ✳ recht und redlich ✳ mit disem brief ✳ dem vorgenāten chlostˀ und convent ze
Kùngsvelt ✳ und all̄n iren nachkomen ewiclich, ✳ luterlich durch got ✳ und durch unsˀr vordˀn ✳ und unsˀr sel̄ heiles willen ✳ und ouch durch kunftiges geluͤkes will̄n ✳ aller
unsrˀ nachkomen ✳ und erben, ✳ und setzen ouch ewiclich mit disem brief, ✳ uf dieselben alle unsrˀ erb̄n ✳ und nachkomen ✳ und uf alle unsrˀ ✳ und ir amptluͤte, ✳ daz si die egen̄̄
friheit und recht ✳ gen dem vorgenantem chlostˀ und convent ✳ also erberlich getˀwlich und volliclich halten, ✳ alz si dar umb well̄n ✳ oder gedenchen, ir gelùke meren und
ungestraffet belib̄n ✳ von dem ewigen richtˀ, ✳ unsˀm hˀren, ✳ dem almechtigen got, ✳ mit urkunde ditz briefs, ✳ der geb̄n ist ze Wienn, ✳ an sunntag nach dem ingendem
jar, ✳ nach Christes gebùrt ✳ drivͤzehen hundˀt jar, ✳ dar nach in dem sechs und fùnfzigisten jare.